钦定古今图书集成/明伦汇编/氏族典/第059卷 > 徐忠
## 钦定古今图书集成/明伦汇编/氏族典/第059卷 > 徐忠

按《名山藏勋封记》：“永康侯徐忠，合肥人。以济阳卫指
挥佥事从克密云，下雄，攻真定，复永平，取大宁，战坝
上，克广昌、蔚，战白沟，南军斮，两指未殊，自断之。裹血
战，席卷沧、扬、单桥，拔无极，撼彰德，举东阿，大鏖灵壁、
冠军。洪武三十五年，以都督佥事封奉天靖难推诚
宣力武臣、特进荣禄大夫、柱国、前军都督府左都督”
侯，禄千一百石。赐券与誓，“身免二死，子免一死，侯。”十
七年卒，追封蔡国公，予谥。子安嗣。成化十八年，孙锜
嗣。正德八年，源嗣。嘉靖三十四年，乔松嗣。